Lefelo la motlakase wa metsi la Felou

Lefelo la motlakase wa metsi la Félou (Sefora: Centrale hydroélectrique de Félou ) ke tlhomo ya motlakase wa metsi kwa Diphororo tsa Félou mo Nokeng ya lefatshe la Sénégal kwa lefatsheng la Mali. E na le ditšhini tse tharo tsa metsi tse di kgonang go ntsha 62.3 MW. Lefelo la motlakase la jaana le ne la emisetsa la bogologolo le le agilweng ka dingwaga tsa bo sekete ,makgolo a robabongwe le masome a mabedi (1920). Kago ya seteišene se sešwa sa motlakase e simolotse ka kgwedi ya Phalane ka ngwaga wa dikete tse pedi le borobabongwe (2009) mme e ne ya tlamelwa ke Banka ya Lefatshe.Ke porojeke ya boraro ya Bothati jwa Tlhabololo ya Noka ya Senegal mo nokeng mme e weditswe ka ngwaga wa dikete tse pedi le lesome e bone (2014). Letamo le le leng teng le ne la tlhabololwa ka bogodimo jwa dimitara di le 2 (6.6 ft) jo bo fetileng bo tlhokometswe. Ka ngwaga wa sekete , makgolo a robabongwe le masome a mabedi le bosupa(1927), lefelo la motlakase wa metsi le le neng le le teng pele le ne la simolola go dirisiwa. E ne ya tlhabololwa ka ngwaga wa sekete , makgolo a robabongwe le masome a robaobongwe le bobedi (1992) mme e ne e na le bokgoni jo bo tsenngwang jwa makgolo a marataro (600 kW. Ka tlhagiso e e kwa godimo, ditšhini tse tharo tsa 21 MW di feta palogotlhe ya dikhubikimitara di le makgolo a matlhano ka motsotswana (18,000 cu ft/s) ya metsi. Magareng ga kgwedi ya Phatwe le kgwedi ya Ngwanaseele metsi a a elelang mo nokeng ka kakaretso a feta boleng jo go letla semela go dira ka bokgoni jo bo tletseng le metsi a a feteletseng go feta mo godimo ga weir. Ka paka ya komelelo (Sedimonthole go ya go Phukwi), motlakase o o tlhagisiwang o fokodiwa go nna mo e ka nnang nngwetharong ya dipholo tse di kwa godimo ka gonne kelelo ya metsi e lekanyeditswe go dikhubikimetara di le 150–200 ka motsotswana (5,300–7,100 cu ft/s) e e gololwang go tswa mo Letamong la Manantali. Palogotlhe ya ditshenyegelo tse di fopholediwang ke didolara di le dimilione di le makgolo a mabedi le masome a mane le bongwe tsa Amerika.Kago ya polante e ne ya wediwa ka ngwaga wa dikete tse pedi le lesome le bone ((2014). Metswedi